recursal/SuperWikiNEXT-32B huggingface dataset:
Sebuah pili bomba di Charlottesville, Virginia, Amerika Syarikat
**Pili bomba** ialah titik sambungan di mana pasukan bomba boleh membuka bekalan air yang tersedia untuk memadam kebakaran. Ia adalah komponen perlindungan kebakaran aktif.

Pengendalian
------------

Pengguna menghubungkan hos ke pili bomba seterusnya membuka suatu injap padanya untuk mengalirkan air dengan kuatnya pada 350 kPa (tekanan ini berbeza menurut kawasan dan tergantung pada berbagai faktor termasuk saiz dan lokasi bekalan air yang terhubung). Pengguna boleh menghubungkan hos ini kepada sebuah kereta bomba yang menggunakan pam kuat untuk meningkatkan tekanan air dan mungkin membahagikan alirannya. Hos boleh disambungkan dengan sambungan berulir, "penyambung cepat" segera atau penyambung Storz. Pengguna harus berwaspada agar tidak membuka atau menutup pili kebakaran dengan terlalu cepat kerana perbuatan ini boleh menyebabkan "tukul air" (*water hammer*) yang boleh merosakkan paip dan peralatan berdekatan. Air di dalam barisan hos yang diketatkan menyebabkan ia menjadi sangat berat dan tekanannya yang tinggi menyebabkan ia mengkaku lalu tidak dapat membelok apabila aliran tersebut menjadi bertekanan. Halangan yang ada di sekitar pili bomba tidak akan mengganggu fungsi pili kerana ruang untuk meletakkan dan menghubungkan hos masih mencukupi.

Ahli bomba yang mengendalikan pili bomba biasanya memakai kelengkapan perlindungan yang bersesuaian seperti sarung tangan dan topi keledar berperisai muka. Hal ini kerana air bertekanan tinggi yang mengalir melalui sesebuah pili yang usang dan terhakis boleh menyebabkan lalu mencederakan ahli bomba yang mengendalikannya mahupun orang awam yang berdekatan.
**Wilayah Montenegro taklukan Jerman** adalah kawasan Gabenorat Montenegro Itali yang diduduki oleh tentera Jerman pada September 1943, selepas Peletakan Senjata Cassibile; di mana Kerajaan Itali menyerahkalah dan menyertai Pihak Bersekutu. Tentera Itali berundur dari Gabenorat, dan dari negara jiran Albania. Tentera Jerman menduduki Montenegro, sekali dengan Albania, dan wilayah itu kekal dibawah pendudukan Jerman sehingga tentera Paksi berundur pada Disember 1944.

Pendudukan kawasan itu ditadbir oleh Wilhelm Keiper selaku wakil besar. Pada awalnya beliau menjadi subordinat kepada "Panglima Tentera Albania dan Montenegro" Theodor Geib sehingga musim bunga 1944. Selepas itu, markas kawasan Montenegro Keiper menjadi bebas dan diletakkan terus dibawah Panglima Tertinggi Tenggara Eropah Alexander Löhr. Ljubomir Vuksanović menjadi Ketua Majlis Pentadbiran Nasional pada Oktober 1943, dan secara rasmi dilantik pada November tahun yang sama. 

Pihak Jerman dan kolaborator tempatan mereka di Montenegro berperang dengan Partisan Yugoslavia. Selepas askar Jerman berundur dari Montenegro dan berpindah ke Austria, pemimpin fasis Sekula Drljević cuba mewujudkan kerajaan buangan di Negara Merdeka Croatia (NDH), yang merupakan protektorat kuasi Jerman. Drljević juga menubuhkan Tentera Nasional Montenegro, sebuah angkatan tentera yang dibentuk olehnya dan pemimpin fasis Croatia Ante Pavelić. Namun, kerajaan buangannya, dikenali sebagai "Majlis Negara Montenegro", telah dibubarkan selepas kejatuhan kerajaan NDH. 

Montenegro kemudian diambil alih oleh Josip Tito dari Partisan Yugoslavia, dan menjadi sebahagian dari Persekutuan Demokratik Yugoslavia.

Rujukan
-------

* Roberts, Walter R. (1987). *Tito, Mihailović and the Allies: 1941–1945*. New Brunswick, New Jersey: Duke University Press. ISBN 978-0-8223-0773-0.
* Tomasevich, Jozo (1975). *War and Revolution in Yugoslavia, 1941–1945: The Chetniks*. Stanford, California: Stanford University Press. ISBN 978-0-8047-0857-9.
* Tomasevich, Jozo (2001). *War and Revolution in Yugoslavia, 1941–1945: Occupation and Collaboration*. Stanford, California: Stanford University Press. ISBN 978-0-8047-3615-2.
Bebola ubat gegat.
**Ubat gegat** merupakan sebuah racun perosak dan deodoran yang digunakan dalam penyimpanan pakaian untuk menghalau rama-rama yang boleh merosakkan fabrik (gegat) seperti *Tineola bisselliella*.

Bahan
-----

Ubat-ubat gegat lama biasanya diperbuat daripada naftalena tetapi ubat-ubat gegat pada masa kini diperbuat daripada 1,4-diklorobenzena disebabkan oleh sifat naftalena yang mudah terbakar. Kedua-duanya mengalami proses pemejalwapan, di mana bahan-bahan kimia tersebut meruwap ke udara menjadi gas yang beracun terhadap rama-rama dan gegat.

Kedua-dua bahan kimia tidak digalakkan untuk digunakan secara bersama-sama kerana boleh merosakkan barangan yang ingin dilindungi.

Kadangkala, bahan-bahan seperti kapur barus digunakan untuk menggantikan kedua-dua bahan kimia disebabkan oleh sifat-sifatnya yang berbahaya.

Rujukan
-------

1. ↑  "Collecting and Preserving Insects and Mites: Tools and Techniques". United States Department of Agriculture - Agricultural Research Service. Dicapai pada June 26, 2011.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Radas penulenan logam kuprum.
**Pengekstrakan elektrolisis** ialah kaedah pengendapan elektrik terhadap logam daripada bijihnya yang diletakkan dalam suatu larutan. Dalam cara serupa, **penulenan elektrolisis** pula dilakukan untuk membuang bendasing pada logam. Kaedah ini merupakan aplikasi sadur elektrik pada skala besar dan penting dalam industri penulenan logam bukan besi. Dalam pengekstrakan ini, suatu arus elektrik dialirkan dari anod nadir (pengoksidaan), melalui larutan dengan ion logam terlarut agar logam diperoleh ketika diendap dalam proses sadur elektrik di katod (penurunan). Dalam penulenan, anod terdiri daripada logam tak tulen seperti kuprum untuk ditulenkan. Anod tak tulen kemudiannya dioksidakan lalu terlarut. Ion-ion logam beralih melalui elektrolit berasid ke katod lalu diendap sebagai logam tulen.

Rujukan
-------

1. ↑  United States Congress Office of Technology Assessment (1988). *Copper, Technology & Competitiveness* (dalam bahasa Inggeris). DIANE Publishing. m/s. 142–143. ISBN 9781428922457.

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pengecam Nama Piawaian Antarabangsa** (**ISNI**) ialah pengecam untuk mengenal pasti identiti orang awam penyumbang kepada kandungan media seperti buku, program televisyen, dan artikel akhbar. Pengenal sedemikian terdiri daripada 16 digit. Ia secara pilihan boleh dipaparkan seperti dibahagikan kepada empat blok.

ISNI boleh digunakan untuk membincangkan nama-nama yang mungkin keliru, dan menghubungkan data mengenai nama-nama yang dikumpulkan dan digunakan dalam semua sektor industri media. 

Ia telah dibangunkan di bawah naungan Organisasi Antarabangsa bagi Standardisasi (ISO) sebagai Draf Standard Antarabangsa 27729; piawaian yang sah telah diterbitkan pada 15 Mac 2012. Jawatankuasa teknis ISO 46, sub-komite 9 (TC46/SC9) bertanggungjawab untuk pembangunan standard. 

2013-09-01 "STANDARD ANTARABANGSA ISO 27729: 2012 TEKNIKAL CORRIGENDUM 1" telah diterbitkan.

Rujukan
-------

1. ↑  "ISNI - FAQ". *www.isni.org*. Dicapai pada 19 April 2018.

Pautan luar
-----------

|  |  |
| --- | --- |
|  | Wikidata mempunyai sifat: 
* ***ID ISNI (P213)*** (lihat penggunaan)
 |

* Tapak web rasmi Edit this at Wikidata
Hablur piroksen (diopsid) dari Afghanistan.
**Piroksen** (lazimnya *Px*) merupakan sekumpulan mineral inosilikat yang dijumpai dalam pelbagai batuan igneus dan metamorf. Piroksen memiliki formula am XY(Si,Al)  
2O  
6, dengan X mewakili kalsium (Ca), natrium (Na), besi (Fe II) atau magnesium (Mg) dan secara kurang lazim, zink, mangan atau litium, dan Y mewakili ion-ion lebih kecil seperti kromium (Cr), aluminium (Al), besi (Fe II atau III), magnesium (Mg), kobalt (Co), mangan (Mn), skandium (Sc), titanium (Ti), vanadium (V). 

Sungguhpun terdapat penggantian aluminium bersama silikon di silikat seperti feldspar dan amfibol, penggantian tersebut hanya berlaku dalam sebilangan kecil piroksen. Mineral piroksen memiliki strutkur serupa, iaitu rantaian tunggal tetrahedron silika. Pirokesen yang menghablur dalam sistem monoklin juga dikenali sebagai **klinopiroksen** dan piroksen yang menghablur dalam bentuk ortorombus dikenali sebagai '**ortopiroksen**.

Pautan luar
-----------

* (Inggeris) Mineral Galleries

|  |  |
| --- | --- |
| Ikon tunas | Rencana geologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi drama adaptasi novel ini, lihat Pengantin Lelaki Untuk Cik Gadis.

***Pengantin Lelaki Untuk Cik Gadis*** ialah sebuah novel oleh penulis novel Malaysia, Aulia Iman. Novel ini diterbitkan pada tahun 2015 oleh Anaasa Publications. Ia telah diadaptasikan sebagai sebuah siri drama oleh Astro Ria pada 2019.

Sinopsis
--------

Cinta? Dia datang tanpa diundang, dan perginya juga tanpa dipinta. Di mana sahaja cinta itu hadir, waktu dan ketikanya tidak pernah menjadi halangan. Begitu juga dengan cinta pandang pertama Kris Al-Hadi. Cintanya berputik saat terpandang gadis berpakaian penjara. Comel dan anggun. Tapi sayang, cik gadis yang diminati sedang menanti hari perbicaraan.

"Saya nak awak tahu, dari hari pertama saya lihat awak dengan pakaian penjara, hati saya sudah terdetik untuk ambil awak sebagai isteri. Saya sayangkan awak."~ Kris Al-Hadi
"Kalau awak betul-betul sayangkan saya, buktikan rasa sayang awak tu pada saya."~ Salsabila

Yang menjadi masalah, gadis tersebut terhumban ke penjara kerana perbuatan manusia yang iri hati. Mujur ada dia yang sudi menjadi hero dan penyelamat. Dan kerana sikap gentleman tersebut, ada cinta lain datang dan mendekat. Tapi sayang, cinta itu cinta terlarang. Mana mungkin untuk dia menyambut cinta dari kekasih abang sendiri. Kerja gila namanya!

"Kalau you tak sihat.. biar I temankan you! I jaga you, dan you pula jaga I." ~ Yasmin
"I cari pekerja untuk jaga akaun syarikat, bukan jaga I. Please, jauh sikit! I tak selesa, I panas."~Kris Al-Hadi

Kerana cinta terlarang, ada yang menjadi korban. Hendak tak hendak, majlis perkahwinan yang diatur harus diteruskan dan hanya pengantinnya sahaja yang terpaksa ditukar ganti tanpa pengetahuan sesiapa.

"Jantan tak guna! Dengan tunang aku jugak kau nak buat perangai tak senonoh!"~Khairyl
"Sumpah demi Allah, aku tak buat semua tu!"~Kris

Kris mencintai si gadis bernama Salsabila, apa pun terjadi Yasmin bukan pilihan hatinya. Sudahnya, pengantin lelaki terpaksa membuat pilihan yang dirasakan terlalu payah untuk diputuskan. Antara dua gadis, Salsabila dan juga Yasmin, siapakan yang bakal dipilih? Dan antara dua pengantin lelaki, Khairyl dan juga Kris, yang mana satukah menjadi pilihan cik gadis yang indah dengan busana pengantinnya.

Keluaran dan legasi
-------------------

Rencana utama: Pengantin Lelaki Untuk Cik Gadis
*Pengantin Lelaki Untuk Cik Gadis* dikeluarkan pada 2015 oleh Anaasa Publications. Pada tahun 2019, novel ini telah diadaptasikan ke siaran TV melalui drama waktu perdana di Slot DramaVaganza bermula 24 Disember di Astro Ria, dibintangi oleh Nafiz Muaz dan Uqasha Senrose.

Rujukan
-------

1. ↑  Pengantin Lelaki Untuk Cik Gadis by Aulia Iman Goodreads. Dicapai pada 19 Januari 2020.
2. ↑  Mustazah GP (24 Disember 2019). Info drama Pengantin Lelaki Untuk Cik Gadis Iluminasi. Dicapai pada 19 Januari 2020.
3. ↑  Pengantin Lelaki Untuk Cik Gadis (Astro Ria) Azhan.co. Dicapai pada 19 Januari 2020.
**Permaisuri Jeinwondeok** (Hangul제인원덕왕비; Hanja: 齊仁元德王妃; Jawi: ‏**ڤرمايسوري جينووندوق**‎code: ms is deprecated ‎; 15 Disember 1476 - 16 Mei 1537), dari suku Geochang Shin, ialah isteri dan permaisuri Yi Yung, Raja Yeonsan, raja Joseon ke-10. Baginda ialah Permaisuri Joseon dari tahun 1494 hingga penggulingan suaminya pada tahun 1506, setelah itu baginda dikenali sebagai **Permaisuri Sin yang digulingkan** (폐비 신씨). Baginda tidak mendapat nama anumerta sebagai permaisuri setelah kemangkatannya.

Kehidupan
---------

Menurut Babad Dinasti Joseon, Sin bersifat damai, hormat, lembut dan bijaksana kerana akhlaknya. Baginda menyentuh orang bawahannya dengan santun. Pada tahun 1505, baginda dihormati dengan gelaran Permaisuri Jeinwondeok. Selepas rampasan kuasa Jungjong pada tahun 1506, Raja Yeonsan diturunkan ke tahap putera dan dibuang di Ganghwado, tempat baginda mangkat pada tahun yang sama setelah hanya beberapa minggu. Permaisuri Jeinwondeok kehilangan statusnya sebagai raja permaisuri dan hanya dikenali sebagai puteri damping dan putera-puteranya dihukum mati dengan meminum racun setelah rampasan kuasa, walaupun raja baru, Jungjong, enggan.

Walaupun digulingkan, Jungjong melayannya dengan murah hati. Hamba-hamba dalam keluarga Shin tidak meninggalkannya kerana wataknya yang baik. Baginda dikuburkan di sebelah makam Yeonsan dan batu nisannya menyatakan namanya sebagai Puteri Damping Geochang dari suku Shin (거창군 부인 신씨).

Budaya popular
--------------

* Digambarkan oleh Park Ha-sun dalam siri TV SBS 2007-2008 *The King and I.*
* Digambarkan oleh Hong Soo-hee dalam siri TV JTBC 2011-2012 *Insu, The Queen Mother.*
* Digambarkan oleh Song Ji-in dalam siri TV KBS2 2017 *Queen for Seven Days*.

Rujukan
-------

1. ↑  《조선왕조실록》연산군 11년(1505) 8월 26일 1번째 기사
2. ↑  Rurarz, Joanna (2009). *Historia Korei* [*History of Korea*] (dalam bahasa Poland). Dialog. m/s. 234–35. ISBN 978-83-89899-28-6.
3. ↑

|  |
| --- |
| Permaisuri Sin yang digulingkan **Geochang Shin clan** |
| Gelaran Diraja |
| Didahului oleh**Permaisuri Jeonghyeondari suku Papyeong Yun** | **Permaisuri Joseon**1494 – 1506 | Diikuti oleh:**Permaisuri Dangyeongdari suku Geochang Shin** |
Bagi kartunis, lihat Poyo (kartunis).
***Poyo*** ialah perkataan bahasa pasar atau slanga Melayu boleh dikategorikan sebagai kata sifat. Ia sering digunakan di kalangan generasi moden terutama remaja Malaysia, terutamanya di Semenanjung Malaysia dalam perbualan sehari-hari.[*perlu rujukan*]

Takrifan
--------

Perkataan poyo ialah slanga yang baru dicipta sekitar 2000an tidak terdapat di dalam Kamus Dewan dan setakat ini belum ada sebarang kajian akan asal-usulnya. Poyo juga belum mempunyai takrifan khusus dan tepat. Ia lebih kepada perkataan yang digunakan untuk menunjukkan seseorang itu tidak menyukai sifat tertentu atau kelakuan seseorang individu.[*perlu rujukan*]

Namun begitu, berdasarkan penggunaannya, ia boleh dikatakan bermaksud berikut:

* Seseorang yang mempunyai watak hambar, tidak asli atau 'original', sangat menjengkelkan dan kebodoh-bodohan
* Seseorang yang berwatakan luar dari norma orang biasa seperti merasakan diri-sendiri bagus, suka temberang dan bercakap luar dari kenyataan
* Seseorang yang angkuh, bangga diri dan sombong dengan apa yang dimilikinya.

Ia juga mempunyai persamaan dengan slanga bahasa Inggeris Amerika iaitu 'lame'.

Poyo di dalam budaya popular
----------------------------

Poster filem Poyo
Poyo telah mula meresap masuk di dalam dunia hiburan Malaysia, sama ada majalah, siri TV, filem dan sebagainya. Salah satu siri TV yang menggunakan perkataan ini di dalam skripnya ialah Misi XX-Ray. Di dalam akhbar pula, ia telah digunakan oleh seorang penulis B-Pop iaitu Zubir di dalam penulisannya.

Poyo juga telah digunakan sebagai tajuk bagi sebuah filem yang diterbitkan pada tahun 2002.

Rujukan
-------

1. ↑  Zubir (T.A.) *ZUBIR ingatkan artis atau selebriti popular, terkenal saja yang perasan diri sudah hebat, bagus lalu bersikap angkuh atau bahasa pasarnya, ‘poyo’ dengan peminat dan media, rupa-rupanya...*, B-pop. Dicapai pada 2008-09-21

Lihat juga
----------

* Slanga moden
* Bahasa pasar

Pautan luar
-----------

* Takrifan poyo di Urban Dictionary.
**Pertikaian wilayah** atau **pertikaian sempadan** ialah perselisihan pendapat mengenai pemilikan atau kawalan tanah antara dua atau lebih entiti politik.

Konteks dan definisi
--------------------

Garis Kawalan membahagikan Azad Kashmir dan Gilgit-Baltistan yang dikuasai Pakistan dan wilayah kesatuan yang dikuasai India iaitu Jammu dan Kashmir dan Ladakh. Garis Kawalan Sebenar membahagikan Aksai Chin yang dikuasai China dan wilayah kesatuan Ladakh yang dikawal oleh India
Pertikaian wilayah sering dikaitkan dengan pemilikan sumber asli seperti sungai, tanah ladang subur, sumber mineral atau petroleum walaupun pertikaian itu juga boleh didorong oleh budaya, agama, dan nasionalisme etnik. Pertikaian wilayah lazimnya berpunca daripada bahasa yang kabur dan tidak jelas dalam perjanjian yang menetapkan sempadan asal.

Pertikaian wilayah ialah punca utama peperangan dan keganasan, kerana negara sering cuba untuk menegaskan kedaulatan mereka ke atas wilayah melalui pencerobohan, dan entiti bukan negara cuba mempengaruhi tindakan ahli politik melalui keganasan. Undang-undang antarabangsa tidak menyokong penggunaan kekerasan oleh satu negeri untuk menggabungkan wilayah negara lain. Piagam PBB menyatakan, "Semua Ahli hendaklah menahan diri dalam hubungan antarabangsa mereka daripada ancaman atau penggunaan kekerasan terhadap integriti wilayah atau kemerdekaan politik mana-mana negara, atau dalam apa-apa cara lain yang tidak konsisten dengan Tujuan Pertubuhan Bangsa-Bangsa Bersatu."

Dalam sesetengah kes di mana sempadan tidak ditandakan, seperti Selat Taiwan, dan Kashmir, pihak yang terlibat menentukan garis kawalan, yang berfungsi sebagai sempadan antarabangsa *de facto.*

Rujukan
-------

1. ↑  Sumner, Brian Taylor. "Territorial Disputes at the International Court of Justice". Duke Law Journal. Diarkibkan daripada yang asal pada Mac 3, 2016. Dicapai pada September 6, 2015.

Pautan luar
-----------

* Lectures by Malcolm Shaw entitled *The International Legal Principles Relating to Territorial Disputes: The Acquisition of Title to Territory* and *Settling Territorial Disputes* in the Lecture Series of the United Nations Audiovisual Library of International Law
* WorldStatesman – click on any state for the listing (after the chronological lists of statesmen) of Territorial Disputes it is party to
* Territorial disputes in CIA World Factbook
* USState Department/ FloridaStateUniversity International Border Studies
* List of top 10 Territorial disputes
**Bangunan Pasar raya Jaya** atau 'Jaya Supermarket' di Seksyen 14/20, Petaling Jaya, Selangor tiba-tiba runtuh pada hari Khamis, 28 Mei 2009, jam 5.00 petang. 

Bangunan itu runtuh sebelum sempat ia dirobohkan secara sempurna. Terdapat 5 jentera berat di bangunan 6 tingkat itu. Pekerja-pekerja telah memulakan kerja meruntuhkan bangunan itu sejak 20 hari sebelum itu. Terdapat 30 pekerja asing di dalam bangunan ketika bangunan itu tiba-tiba runtuh, tingkat demi tingkat.Struktur bangunan yang runtuh itu adalah satu pertiga dari keseluruhan bangunan yang berkeluasan 6,400 meter persegi meliputi bangunan 10 tingkat yang bersambung dengan bangunan lima tingkat.

Mangsa
------

Sehingga kini pasukan penyelamat telah menemui 7 mayat di dalam runtuhan bangunan. 2 pekerja cedera dan 4 masih terperangkap.

* Muhammad Maskur, 31 ditemui mati terperangkap di tingkat bawah tempat letak kereta pada jam 3.30 pagi. Beliau berasal dari Indonesia.Mayat dibawa ke Pusat Perubatan Universiti Malaya (PPUM) untuk bedah siasat.
* Anwaruddin, 38, ditemui mati tertimbus di bawah jengkaut yang dipandunya. Mayat beliau ditemui jam 4.07 petang 29 Mei 2009. Antara yang ditemui ialah telefon bimbit, wang tunai dan dokumen pengenalan yang disimpan dalam beg pinggang yang dipakainya.

Jiran dipindahkan
-----------------

Pada 31 Mei 2009, seramai 75 penghuni daripada 12 buah rumah di Jalan 14/15 berhampiran tapak Bangunan Jaya Supermarket itu telah diarahkan berpindah ke hotel - Hotel Armada, Crystal Crown dekat situ dan Hotel Sunway di Subang Jaya oleh Majlis Bandaraya Petaling Jaya (MBPJ) dan polis demi keselamatan mereka. Datuk Bandar Petaling Jaya, Datuk Mohd Roslan Sakiman menyatakan rumah mereka akan dikawal ketat.Pemantauan seterusnya diputuskan oleh Institut Kerja Raya Malaysia (IKRAM) dan Jabatan Keselamatan dan Kesihatan Pekerjaan (NIOSH) .

Empat khemah termasuk sebuah khemah polis didirikan dan masih dikawal ketat 24 jam oleh anggota polis dan MBPJ.

Pasukan penyelamat
------------------

Usaha mencari dan menyelamat dilakukan oleh 541 anggota pelbagai jabatan. Mereka ialah 50 anggota polis, bomba (30), Pasukan Mencari dan Menyelamat (Smart) (15), Jabatan Pertahanan Awam (JPA3) (30) dan Rela (30). 45 anggota paramedik dari tiga buah hospital iaitu PPUM, Hospital Sungai Buloh dan Hospital Kuala Lumpur berada di tapak kejadian untuk memberikan bantuan perubatan.

Menteri Besar Selangor Tan Sri Abdul Khalid Ibrahim mengeluarkan arahan henti kerja bagi membolehkan Jabatan Keselamatan dan Kesihatan Pekerjaan serta Institut Kerja Raya Malaysia (Ikram) mengkaji dan menyediakan laporan berhubung insiden itu.

Rujukan
-------

1. ↑  "PJ: Mayat ketiga berjaya dikeluarkan". Diarkibkan daripada yang asal pada 2009-06-01. Dicapai pada 2009-05-29.
2. ↑  Dua mayat lagi berjaya dibawa keluar
3. ↑  Jaya Supermarket: Bekas wartawan tuntut gantirugi
4. ↑  Pihak Berkuasa Jamin Kediaman Penduduk Seksyen 14 Selamat
5. ↑  Bangunan Jaya Supermarket Runtuh, Dua Maut
6. ↑  Runtuh: Arahan henti kerja dikeluarkan untuk lancarkan siasatan
**Pertti Mattila** (lahir 28 Mac 1948) merupakan seorang ahli matematik Finland yang bekerja dalam teori ukuran geometri, analisis kompleks dan analisis harmonik.   Beliau merupakan Profesor Matematik di Jabatan Matematik dan Statistik di Universiti Helsinki, Finland .

Beliau terkenal dengan kerjanya mengenai teori ukuran geometri dan khususnya aplikasi untuk analisis kompleks dan analisis harmonik. Kerja beliau termasuk contoh balas kepada sangkaan umum Vitushkin. Beliau turut bersama Mark Melnikov dan Joan Verdera memperkenalkan teknik baru untuk memahami struktur geometri set boleh tanggal untuk fungsi analitik yang kompleks  yang bersama-sama dengan kerja-kerja lain di lapangan akhirnya membawa kepada penyelesaian masalah Painlevé oleh Xavier Tolsa.  

Beliau memperoleh PhD dari Universiti Helsinki di bawah seliaan Jussi Väisälä pada tahun 1973. Beliau bekerja di Institut Kajian Lanjutan di Universiti Princeton untuk penyelidikan pasca doktoral pada tahun 1979 dan dari tahun 1988 sebagai Profesor Matematik di Universiti Jyväskylä sehingga dilantik sebagai Profesor Matematik di Universiti Helsinki pada tahun 2003.  Pada tahun 1998 beliau adalah Penceramah Jemputan Kongres Antarabangsa Ahli Matematik di Berlin.  Mattila merupakan pengarah Pusat Kecemerlangan Analisis Geometri dan Fizik Matematik yang dibiayai oleh Akademi Finland dari 2002 hingga 2007 dan kini sebahagian daripada Pusat Kecemerlangan dalam Analisis dan Penyelidikan Dinamik di Universiti Helsinki.

Rujukan
-------

1. ↑  "Pertti Mattila's webpage at the University of Helsinki".
2. ↑  "Pertti Mattila's publications in the University of Helsinki database".
3. ↑  Mattila, Pertti (1986), "Smooth Maps, Null-Sets for Integralgeometric Measure and Analytic Capacity", *Annals of Mathematics*, **123** (2): 303–309, doi:10.2307/1971273
4. ↑  Mattila, Pertti; Melnikov, Mark; Verdera, Joan (1996), "The Cauchy Integral, Analytic Capacity, and Uniform Rectifiability", *Annals of Mathematics*, **144** (1): 127–136, doi:10.2307/2118585
5. ↑  Tolsa, Xavier (2003), "Painleve's problem and the semiadditivity of analytic capacity", *Acta Mathematica*, **190** (1): 105–149, arXiv:math/0204027, doi:10.1007/bf02393237
6. 1 2  "Personnel page of the Centre of Excellence in Analysis and Dynamics Research".
7. ↑  "Institute for Advanced Study records of Pertti Mattila". Diarkibkan daripada yang asal pada 3 March 2016. Dicapai pada 10 December 2014.
8. ↑  Mattila, Pertti (1998). "Rectifiability, analytic capacity, and singular integrals". *Doc. Math. (Bielefeld) Extra Vol. ICM Berlin, 1998, vol. II*. m/s. 657–664.

Bibliografi
-----------

* Mattila, Pertti (1995). *Geometry of Sets and Measures in Euclidean Spaces: Fractals and Rectifiability*. Cambridge University Press.

Pautan luar
-----------

* Laman web peribadi
* Pertti Mattila di Mathematics Genealogy Project
USS Kentucky (BB-66).
Badan kapal *Kentucky* (BB-66), iaitu kapal tempur kelas *Iowa*, mula dibina di Norfolk Navy Yard, Portsmouth, Virginia, pada 6 Disember 1944, tetapi pembinaanya digantung pada 17 Februari 1947 apabila kapal perang hampir 72.1 peratus siap. Ia dilancarkan pada 20 Januari 1950 untuk mengosongkan dermaga untuk pembaikian USS *Missouri* (BB-63) selepas terdampar. 

Enjin *Kentucky's* digunakan bagi membekalkan tenaga kepada kapal penyokong tempur laju USS *Sacramento* (AOE-1) dan USS *Camden* (AOE-2).

Pada May atau Jun 1956, hadapan *Kentucky* dialih dan dipindahkan di atas tongkang kren dari Newport News, Virginia, di mana ia ditunda, kembali ke Norfolk Naval Shipyard, untuk digunakan bagi kerja baikpulih USS *Wisconsin* (BB-64), yang rosak akibat perlanggaran dengan USS *Eaton* (DDE-510) pada 6 Mei 1956.

*Kentucky* dikeluarkan daripada Daftar Kapal Tentera Laut Amerika pada 9 Jun 1958 dan badan kapal yang tidak siap telah dijual sebagai besi buruk kepada Boston Metals Company dari Baltimore, Maryland, pada 31 October.

  


| * l
* b
* s
 kapal tempur kelas-*Iowa* |
| --- |
| 
* *Iowa*
* *New Jersey*
* *Missouri*
* *Wisconsin*
* *Illinois*
* *Kentucky*

 |
| 
* Persenjataan kapal tempur kelas *Iowa*
* Letupan turet USS *Iowa*
* USS *Missouri* terdampar 1950

 |
| 
* Didahului oleh:  kelas *South Dakota*
* Diikuti oleh:  kelas *Montana*

 |
| 
* Senarai kapal tempur Tentera Laut Amerika Syarikat

 |
Logo YMCA
**Pertubuhan Belia Pemuda Kristian** atau **Young Men's Christian Association** ( "YMCA" atau "Y") adalah sebuah gerakan dunia dengan lebih daripada 45 juta ahli dari 124 negara persekutuan yang bergabung melalui World Alliance of YMCAs. Ditubuhkan pada 6 Jun 1844 di London, England oleh George Williams, tujuan pertubuhan itu meletakkan prinsip-prinsip Kristian dalam amalan, dicapai dengan mengembangkan "jiwa, fikiran, dan tubuh yang sihat." YMCA merupakan sebuah pertubuhan persekutuan yang terdiri daripada organisasi kebangsaan dan tempatan di persatuan sukarela. Hari ini, YMCAs terbuka untuk semua orang, tanpa mengira agama, kelas sosial, usia, atau jantina.

Sejarah
-------

Sembilan puluh sembilan pemimpin YMCA dari Eropah dan Amerika Utara bertemu untuk pertama kalinya sebelum Pameran Dunia Paris tahun 1855 untuk membicarakan kemungkinan bersatu dalam sebuah persekutuan untuk meningkatkan kerjasama di antara persatuan-persatuan YMCA. Pertemuan ini melahirkan Dasar Paris yang masih merupakan prinsip panduan organisasi tersebut pada hari ini. Dua tema diterima oleh majlis iaitu keperluan untuk menghormati autonomi persatuan YMCA masyarakat, dan bahawa tujuan YMCA adalah untuk menyatukan semua pemuda Kristian untuk kebangkitan Kerajaan Tuhan.
**Wadi-us-Salaam** (Arabوادي السلام ; Lembah Kesejahteraan) adalah merupakan tanah perkuburan Islam yang terletak di kota suci Islam Syiah iaitu Najaf, Iraq. Ia dianggap sebagai tanah perkuburan Islam terbesar didunia. Tanah perkuburan ini dianggarkan dapat menampung lebih daripada setengah juta blok kubur di kawasan perkuburan untuk satu-satu tahun. Tanah perkuburan ini mampu meliputi keluasan 1485.5 ekar (6 km²) dan mampu menempatkan jutaan jasad jenazah.

Tanah perkuburan Islam ini sebelum ini telah menjadi makam bagi ramai para Nabi dan Rasul Islam, dan tanah perkuburan ini lokasinya berhampiran dengan Makam Imam Saidina Ali Abi Talib, Imam Syiah pertama dan juga merupakan Khalifah Ar-Rasyidin yang ke-4. Mutakhir ini, ramai dari pengikut Syiah telah menempah blok=blok kubur bagi membolehkan mereka ditanam dikawasan tanah perkuburan ini juga.

Rujukan
-------

1. ↑  Hala Mundhir Fattah; Frank Caso (2009). *A brief history of Iraq*. Infobase Publishing. m/s. 140. ISBN 9780816057672. Dicapai pada 18 October 2010.
2. ↑  Michael Dumper; Bruce E. Stanley (2007). *Cities of the Middle East and North Africa: a historical encyclopedia*. ABC-CLIO. m/s. 269. ISBN 9781576079195. Dicapai pada 18 October 2010.

Pautan luar
-----------

* Satellite photograph of the cemetery


Templat:Iraq-geo-stub
**Praça Diogo de Vasconcelos** atau **Praça da Savassi** (**Diogo de Vasconcelos Square** atau **Savassi Square**) adalah petak awam Savassi, di bandar Belo Horizonte. Ia terletak di persimpangan jalan Cristóvão Colombo dan Getúlio Vargas. Juga terdapat jalan-jalan di Pernambuco dan Antônio de Albuquerque.

Nama rasminya menghormati ahli politik dan sejarawan Diogo de Vasconcelos, yang menonjol sebagai pelopor dalam mempertahankan warisan sejarah dan seni, perlombongan dan peringkat nasional dan dianggap sebagai sejarawan seni pertama di Brazil.
Nama rasmi tidak semasyhur *Square Savassi* yang tidak rasmi, yang berasal dari Bakery Savassi yang mempunyai tempat duduk di sudut Rua Pernambuco dengan avenida Cristóvão Colombo. Kedai membuat roti asli marquee masih dapat dilihat di tapak ini, di belakang piring "butik" Toulon sehingga pemasangan kedai kopi Arturo, ketika ia dikeluarkan.

Dataran ini menjadi tempat pertemuan yang meriah untuk *belo-horizontinos*, kerana ia terletak di pusat kejiranan Savassi, sebuah bandar komersial yang penting. Pelbagai pelanggan terdiri dari keluarga yang pergi membeli-belah atau ke kafe dan restoran di kawasan itu hingga bohemian muda yang sering mengunjungi bar atau menghabiskan malam hujung minggu di tebing dataran.
Sejak tahun 2006, tapak yang dulunya menempatkan banyak butik, restoran dan bar makanan ringan, kedai diceroboh oleh syarikat bergerak. Pelindung tradisional *Café Três Corações* (Kafé Tiga Hati) datang untuk membantah penutupannya di tapak ini kerana pembukaan pengendali kedai Claro. Setelah tunjuk perasaan, kafe itu dibuka semula di kawasan yang lebih kecil, sesuai dengan sebahagian kecil kemudahan lama, dengan akses hanya oleh Rua Antonio de Albuquerque.

Galeri dataran sebelum pembaharuan
----------------------------------

* Sign at the squareSign at the square
* 
* 
* 
* 
*

Galeri dataran dalam pembaharuan
--------------------------------

* 
* 
* 
* 
* 
* 
* 
*

Lihat juga
----------

* Savassi

Rujukan
-------

1. ↑  Praça da Savassi terá Plástica Radical Diarkibkan 2012-03-19 di Wayback Machine
2. ↑  Hoje em Dia Diarkibkan 2012-03-19 di Wayback Machine

Pautan luar
-----------

* Reformas na Praça da Savassi devem ser concluídas em 12 meses, Estado de Minas
* Verba para revitalização da Savassi cai de R$ 14 mi para R$ 10,4 mi, Estado de Minas

| * l
* b
* s
Belo Horizonte |
| --- |
| 
* Ekonomi

 |
| Dataran | 
* Praça da Liberdade
* Praça da Savassi
* Praça Raul Soares
* Praça da Estação
* Praça Sete

 |
**Penyelidikan pasaran** ialah usaha tersusun untuk mengumpulkan maklumat tentang pasaran sasaran dan pelanggan: ketahui tentang mereka, bermula dengan siapa mereka. Ia merupakan komponen penting dalam strategi perniagaan dan faktor utama dalam mengekalkan daya saing. Penyelidikan pasaran membantu mengenal pasti dan menganalisis keperluan pasaran, saiz pasaran dan persaingan. Tekniknya merangkumi kedua-dua teknik kualitatif seperti kumpulan fokus, temu bual mendalam dan etnografi, serta teknik kuantitatif seperti tinjauan pelanggan dan analisis data sekunder.

Ia termasuk penyelidikan sosial dan pendapat, dan merupakan pengumpulan dan tafsiran maklumat yang sistematik tentang individu atau organisasi menggunakan kaedah dan teknik statistik dan analisis sains sosial gunaan untuk mendapatkan pandangan atau menyokong pembuatan keputusan.

Rujukan
-------

1. ↑  Campbell Robertson (August 1, 2006). "Nielsen Brings a New Marketing Strategy to Broadway". *The New York Times*.
2. ↑  McQuarrie, Edward (2005), *The market research toolbox: a concise guide for beginners* (ed. 2nd), SAGE, ISBN 978-1-4129-1319-5
3. ↑  *International Code on Market and Social Research* (PDF) (ed. 4). ICC/ESOMAR Amsterdam, the Netherlands. 2008. Diarkibkan daripada yang asal (PDF) pada 3 September 2018. Dicapai pada 29 December 2009.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Penyelidikan pasaran*** |

* Small Business Administration: Market research and competitive analysis
**Perkadaran penapisan udara NIOSH** merujuk penerbitan Institut Kebangsaan untuk Keselematan dan Kesihatan Pekerjaan (NIOSH; akronim bahasa Inggeri bagi *National Institute for Occupational Safety and Health*) dari kerajaan AS yang berkaitan dengan penafas dan topeng yang dipakai untuk menapis udara yang tercemar, tanpa mengira punca.

Perkadaran NIOSH
----------------

Bahagian pertama pengelaan penapis menggunakan huruf N, R, atau P untuk menandakan kemampuan penapis berfungsi apabila terdedah dengan petroleum.

* "N" = tidak tahan dengan petroleum
* "R" = agak tahan dengan petroleum
* "P" = tahan kuat dengan petroleum

Bahagian kedua menyenaraikan peratus zarah yang topeng itu disahkan menyekat (seperti 95 atau 97 peratus).

Yang paling biasa ialah N95, yang disyorkan oleh Pusat AS untuk Kawalan dan Pencegahan Penyakit (CDC) untuk kebanyakan ke pencemaran udara. Penapis ini direka untuk kedap ketat sekitar mulut dan hidung dan dibuat daripada bahan yangg disahkan menyekat 95% zarah 0.3 μm atau lebih besar dalam diameter, kira-kira saiz satu virus dan termasuk PM2.5. 

Walau bagaimanapun, topeng ini *"...secara mutlak sukar untuk bernafas melaluinya..."*, dan keberkesanan penuhnya juga bergantung pada kecergasan baik - NIOSH mengesyorkan setiap pemakai penafas menerima "*...ujian kecergasan awal dan ujian cergas tahunan selepas*".

Beza jelas dengan topeng bedah biasa
------------------------------------

Topeng bedah biasa are standard untuk kakitangan di dalam bilik bedah hospital, dan kerap disyorkan kepada orang awam sebagai sebahagian daripada mengelak selesema bermusim.

Topeng sebegini tidak mempunyai sebarang perkadaran NIOSH. Ia direka untuk menapis luar zarah besar, seperti titisan kahak dan rambut - namun Pertubuhan Kesihatan Sedunia, Persatuan untuk Epidemiologi Penjagaan Kesihatan Amerika, Persatuan Penyakit Berjangkit Amerika, Persatuan untuk Pakar dalam Kawalan Jangkitan dan Epidemiologi, dan Maktab Amerika Perubatan Pekerjaan dan Persekitaran semua mengesyorkan ini kecuali dalam kes "risiko tinggi".

Rujukan
-------

1. ↑  "NIOSH-Approved Respirators". *The National Personal Protective Technology Laboratory*. Dicapai pada 1 October 2018.
2. 1 2 3  "Unmasking the Surgical Mask: Does It Really Work?". *medpagetoday.com*. 5 October 2009. Dicapai pada 21 October 2015.
3. ↑   "CDC - NIOSH-Approved N95 Particulate Filtering Facepiece Respirators - 3M Suppliers List". *www.cdc.gov* (dalam bahasa Inggeris). 2018-06-28. Dicapai pada 2018-11-09.
4. 1 2  Brosseau, Lisa. "N95 Respirators and Surgical Masks". *NIOSH Science Blog*. CDC. Dicapai pada 1 October 2018.
Untuk kegunaan lain, sila lihat Prognosis (nyahkekaburan).
**Prognosis** (Bahasa Yunani: πρόγνωσις "peramalan") ialah sepatah istilah perubatan untuk peramalan kejadian ikutan yang boleh jadi bagi pendirian semasa seseorang. Apabila digunakan kepada populasi statistik besar, anggaran prognosis boleh menjadi sangat tepat: contohnya pernyataan "45% pesakit dengan renjatan septik teruk akan meninggal dunia dalam 28 hari" boleh dibuat dengan sesetengah keyakinan, kerana penyelidikan terdahulu menjumpai bahawa perkadaran pesakit ini meninggal dunia. Walau bagaimanapun, ini lebih sukar untuk diterjemahkan kepada prognosis untuk pesakit individual: maklumat tambahan diperlukan untuk menentukan sama ada seseorang pesakit tergolong dalam 45% yang akan meninggal dunia, atau dalam 55% yang akan terselamat.

Prognosis lengkap menyertakan tempoh jangkaan, fungsi, dan perihal laluan penyakit, seperti penurunan progresif, krisis berjeda, atau krisis tiba-tiba yang tidak terjangka.

Lihat juga
----------

* Bias optimisme
* Diagnosis
* Gejala
* Nocebo
* Peramalan kelas rujukan
* Placebo (asal istilah teknikal)
* Prognostik
* Tanda (perubatan)
* Uji kaji pemikiran

Rujukan
-------

1. ↑  Gould, SJ, dicapai pada 7 Januari 2009 Missing or empty `|title=` (bantuan)

Pautan luar
-----------

* Computer models at prognosis.org Diarkibkan 2017-05-18 di Wayback Machine

Templat:Istilah perubatan untuk memerihalkan keadaan penyakit
**Pertempuran Buzakha** berlangsung antara tentera Khalid bin al-Walid dan tentera Arab yang murtad di bawah Tulaihah, pada September 632 M.


| * l
* b
* s
Kempen-kempenKhalid bin al-Walid |
| --- |
| 

**Kempen zaman Nabi Muhammad (SAW)**
Uhud – 
Mu'tah – 
Taif – 
Khandaq – 
Hunain – 
Makkah – 
Ekspedisi Daumat al-Jandal – 
Tabuk

**Peperangan Riddah**
Yamamah – 
Zafar – 
Darin – 
Buzakhah – 
Ghamrah – 
Daumat al-Jandal – 
Naqra

**Penaklukan ke atas Empayar Parsi**
Perang Berantai – 
Perang Sungai – 
Perang Walaja – 
Perang Ullais – 
Perang Hirah – 
Perang Ainul Tamar – 
Perang Muzayyah – 
Saniyy – 
Zumail – 
Perang Firaz

**Penaklukan Syria Romawi**
Firaz – 
Qartin – 
Bosra – 
Ajnadain – 
Marj-al-Rahit – 
Fahl – 
Damsyik – 
Maraj-al-Debaj – 
Emesa – 
Yarmuk – 
Baitulmuqaddis – 
Hazir – 
Aleppo

**Kempen di Anatolia Rom**
Pertempuran Jambatan Besi – 
Kahramanmaraş

 |

Kekuatan
--------

Khalid mengetuai angkatan seramai 6,000 orang sementara Tulaihah memerintah 15,000 orang tentera.

Pertempuran
-----------

Pada awal pertempuran Khalid mencabar Tulaihah untuk berperang tanding. Selepas berentap seketika, Tulaihah berlindung dengan tenteranya. Pertempuran menyaksikan pertarungan individu dan kemengan lebih bergantung pada keterampilan individu daripada pergerakan kelompok. Khalid memenangi pertempuran ini.

Kesan
-----

Dari sini, Khalid bergerak menuju objektif berikutnya dan hampir sebulan kemudian, bertempur dengan Salmah dalam Pertempuran Zafar.

Tulaihah, yang telah membunuh seorang Sahabat bernama Akasyah bin Mihsan, menghadapi larangan daripada menyertai sebarang peperangan. Beliau kemudian meminta pengampunan daripada Khalifah Abu Bakar yang mengampunkannya. Walau bagaimanapun, beliau serta para tenteranya dilarang daripada menyertai mana-mana kempen luar oleh sebab mereka pernah murtad dan tidak boleh dipercayai. Mereka hanya dibenarkan menyertai peperangan pada zaman kekhalifahan Umar bin Al-Khattab. Tulaihah berjuang dengan gagah dan kempen menentang Parsi, terutamanya semasa Pertempuran Nihawand dan menjadi syahid dalam pertempuran tersebut.

Sumber dalam talian
-------------------

A.I. Akram, *The Sword of Allah: Khalid bin al-Waleed, His Life and Campaigns* Lahore, 1969

Rujukan
-------

* A.I. Akram, *The Sword of Allah: Khalid bin al-Waleed, His Life and Campaigns*, Nat. Publishing. House, Rawalpindi (1970) ISBN 0-7101-0104-X.


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kumpulan **Zodiak** merupakan sebuah kumpulan pemuzik dan penyanyi yang berasal dari Malaysia. Kumpulan ini menyampaikan lagu-lagu Melayu. 

Kumpulan Zodiak berasal dari Kelantan dan telah menghasilkan sebuah album yang bertajuk Bintang Hati pada tahun 1989. Kebanyakkan lagu dan lirik dalam album ini ditulis oleh vokalis mereka sendiri iaitu Nik Azli.

Selepas Zodiak berpecah, Nik Azli kemudiannya merakamkan sebuah album solo terbitan EMI pada tahun 1991. Pemain gitar utama Zodiak, Shah kemudiannya menyertai kumpulan S.O.S (dahulunya Nobat) bersama-sama dengan tiga anggota lain itu Eury Khan (vokal) dan Bidin (dram) dari kumpulan Desire serta seorang pemain bass bernama Limi.

Ahli-ahli
---------

* Nik Azli - vokal
* Shah - Lead Guitar
* Tapai - 2nd Lead
* Hamzan - Bass
* Rusmadi - Keyboard
* Man - Dram

Diskografi
----------

Album
-----

**\* Bintang Hati (1989)**

1. Tirai Malam
2. Bintang Hati
3. Selamat Tinggal Liana
4. Materialistik
5. Untuk Mu
6. Skalamasa
7. Bunga Pergunungan
8. Kedatangan
9. Kalahari
10. Detik Yang Berlalu

**P & C 1989 EMI (M) Sdn Bhd**

Lagu-lagu
---------

1. Selamat Tinggal Liana

2. Detik Yang Berlalu

3. Bintang Hati

4. Bunga pergunungan

Pautan luar
-----------

* Rock Gempak.
**Perjanjian Jepun–Korea tahun 1882**, juga dikenal sebagai **Perjanjian Chemulpo** atau **Konvensyen Chemulpo** (Hangul: 제물포 조약; Hanja: 濟物浦條約, Jepun: 済物浦条約; Jawi: ‏**ڤرجنجين چمولڤو**‎code: ms is deprecated ‎) telah dirundingkan antara Jepun dan Korea berikutan Kejadian Imo pada Julai 1882.

Latar belakang
--------------

Pada 23 Julai 1882, perbalahan antara Korea di ibu negara Korea meluas di luar penyebab awal gangguan tersebut.

 "Pemberontakan Korea tahun 1882" — cetakan blok kayu oleh Toyohara Chikanobu, 1882
Ketika keganasan berlaku, bangunan diplomasi Jepun dihancurkan oleh perusuh. Para diplomat Jepun terpaksa melarikan diri dari negara itu. Ketika keadaan dipulihkan, pemerintah Jepun menuntut ganti rugi dan konsesi lain daripada pemerintah Korea.

Rundingan tersebut juga selesai pada Ogos 1882.

Artikel V "konvensyen" itu membenarkan orang Jepun melindungi bangunan diplomasi Jepun dan masyarakat Jepun di Korea.

Pada tahun 1884, orang Jepun mengampuni ganti rugi ¥ 400,000 yang telah diberi peruntukan oleh perjanjian tersebut.

Lihat juga
----------

* Perjanjian berat sebelah

Catatan
-------

1. 1 2 3  Takenobu, Yoshitaro. (1887). *[* The Japan Yearbook, *p. 131.]*, m/s. 131, di Buku Google; excerpt, "*Korea agreed in the* so-called Chemulpo Convention *to pay [Japan] an indemnity and to build at her own cost barracks for the [Japanese] Legation guards*."
2. ↑  Duus, Peter. (1995). *[* The Abacus and the Sword: The Japanese Penetration of Korea, 1895–1910*]*, m/s. 69, di Buku Google
3. ↑  Duus, *[ p. 57.]*, m/s. 57, di Buku Google; Takenobu, p. 131; excerpt, "*Japan remitted the major portion of the indemnity on the understanding that it should be used for the purpose of internal reforms*."

Rujukan
-------

* Duus, Peter. (1995). *Abakus dan Pedang: Penembusan Jepun di Korea, 1895–1910.* Berkeley: University of California Press.ISBN 9780520086142
* Takenobu, Yoshitaro. (1887). *Buku Tahunan Jepun; Ensiklopedia Lengkap Maklumat Umum dan Statistik di Jepun dan Wilayah Jepun.* Tokyo: Pejabat Buku Tahun Jepun. OCLC 145151778
**Perjanjian Ghent** yang ditandatangani pada 24 Disember 1814 di Ghent, sebuah bandar Flemish, ialah perjanjian perdamaian yang mengakhiri Perang 1812 antara Amerika Syarikat dan United Kingdom. Treati ini memulihkan perhubungan kedua-dua negara mengikut *status quo ante bellum* – yakni, ia memulihkan sempadan kedua-dua negara kepada garisan yang wujud sebelum pertempuran berlaku. Perjanjian disahkan oleh Parlimen Britain pada 30 Disember 1814 dan diperkenankan sebagai undang-undang negara oleh Pemangku Raja (putera yang bakal menjadi Raja George IV). Oleh sebab ketiadaan perhubungan pantas pada era itu perjanjian mengambil masa berminggu-minggu untuk sampai di Amerika Syarikat. Sebuah tentera Amerika di bawah pimpinan Jeneral Andrew Jackson menewaskan British dalam Pertempuran New Orleans pada 8 Januari 1815. Walau bagaimanapun, Perjanjian Ghent tidak berkuatkuasa sehinggalah ia disahkan oleh Senat AS (sebulat suara) pada 18 Februari 1815.

Nota
----

1. ↑  The United States gained some territory (the Mobile area) from the Spanish Empire, but that was not mentioned in the Treaty.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

|  |  |
| --- | --- |
| Kawalan kewibawaan Sunting ini di Wikidata | 
* Arkib Negara (A.S.)

 |
Tongkat kaki
**Tongkat kaki**, **tongkat jalan** atau hanya **tongkat** ialah alat bantuan yang digunakan untuk berjalan, memberikan kestabilan atau sokongan postur, atau membantu dalam menjaga postur yang betul. Sesetengah rekaan juga berfungsi sebagai aksesori fesyen, atau digunakan untuk pertahanan diri.

Tongkat kaki datang dalam pelbagai bentuk dan saiz dan ada yang menjadi barang koleksi. Orang kurang upaya boleh menggunakan tongkat sebagai kruk tetapi tongkat kaki bukan direka untuk menampung beban berlebihan dan sebaliknya direka untuk keseimbangan. Tongkat juga digunakan sebagai senjata mempertahankan diri dan boleh menyembunyikan pisau atau pedang seperti tongkat pedang dll.

Pendaki gunung menggunakan tongkat, juga dikenali sebagai tongkat trekking, tongkat pengembara, atau tongkat hiking, untuk pelbagai tujuan: sebagai sokongan semasa menaiki bukit atau sebagai penahan semasa menuruni bukit; sebagai titik imbangan badan semasa menyeberang sungai, paya, atau laluan sukar yang lain; untuk merasai rintangan di laluan; untuk menguji kedalaman air dan lumpur; untuk meningkatkan rentak langkah, dan sebagai perlindungan dari binatang liar. Tongkat alpine, berasal dari aktiviti pendakian di banjaran Alp, dilengkapi dengan mata keluli dan mungkin membawa cangkuk atau kapak ais di atasnya. Lebih banyak tongkat hiasan diperindahkan dengan barang kemas kecil atau medal yang memberi gambaran wilayah yang dilawati. Tongkat kayu digunakan untuk sukan luar, senaman bahagian atas badan yang sihat, dan juga monumen kelab, depatmen, dan keluarga. Ia boleh dibuat secara berasingan daripada beberapa kayu dan boleh ditempah khas dengan ukiran kayu atau plak ukiran logam. 

Pengumpul tongkat dipanggil ahli rabologi.

Lihat juga
----------

* Tongkat pistol
* Canne de combat
* Kruk
* Tongkat nordik
* Tongkat penyukat
* Tongkat shillelagh
* Tongkat pedang
* Rak payung

Rujukan
-------

1. ↑  "Antique Walking Sticks 1958". *British Pathé*. British Pathé. Diarkibkan daripada yang asal pada 19 July 2021. Dicapai pada 19 July 2021. A walking sticks expert (rabologist) is cataloguing great collection of walking sticks.

Pautan luar
-----------

 Kategori berkenaan Tongkat kaki di Wikimedia Commons

* Walking-Stick Papers (Robert Cortes Holliday, 1918) – Project Gutenberg ebook
* Walking Stick & Cane History Published with permission
* Self-Defence with a Walking Stick (Pearson's Magazine, January 1901)

  


|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Jepun
* Republik Czech
	+ 2

 |
Pokok Krismas di rumah orang Denmark.
**Pokok Krismas** (Jawi: ‏**ڤوکوق کريسمس**‎code: ms is deprecated ‎, bahasa Inggeris: *Christmas tree*code: en is deprecated ) merupakan pokok hiasan, kebiasaannya daripada jenis konifer yang menjadi tradisi dalam perayaan hari Natal. Pokok Krismas tiruan pula adalah objek yang menyerupai sebatang pohon, yang biasanya dibuat daripada polivinil klorida (PVC).

Pokok itu secara tradisinya dihiasi dengan bahan yang boleh dimakan seperti epal, kacang atau kurma. Pada abad ke-18, bahan tersebut kemudiannya digantikan dengan lilin, dimana pada zaman itu belum terdapatnya bekalan elektrik. Kini, pokok Krismas dihiasi dengan pelbagai jenis perhiasan seperti kalungan, jurai dan gula-gula tongkat. Hiasan berbentuk malaikat dan bintang pula diletakkan pada bahagian atas pokok, sebagai simbol kepada malaikat atau Bintang Bethlehem daripada peristiwa kelahiran Jesus.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Pokok Krismas***. |

* Pokok Krismas di Projek Direktori Terbuka
* Pokok Krismas Diarkibkan 2008-01-12 di Wayback Machine - Keluarga Diraja British
* Sejarah pokok Krismas
* Lampu hiasan pokok Krismas luar